Annika Arras

Annika Arras (sündinud 13. detsembril 1979) on poliitilise ja strateegilise kommunikatsiooni ekspert ja konsultatsiooniettevõtte Miltton New Nordics kaasasutaja ja tegevjuht Ta on mitmete koolitusprogrammide autor ja koolitaja nii Eestis kui rahvusvaheliselt. Arras on õppinud Tallinna Pedagoogikaülikoolis soome filoloogiat (2003, bakalaureusekraad), Tartu Ülikooli magistriõppes meediat ja kommunikatsiooni (2003–2005, lõpetamata) ning Estonian Business Schoolis ärijuhtimist (2021, magistrikraad, MBA). Aastatel 2004-2015 töötas ta Reformierakonnas, kus ta algusaastatel tegeles nii sisekommunikatsiooni-, koolituste- kui kampaaniate korraldamisega ning alates aastast 2007 juhtis Reformierakonna valimiskampaaniaid. Ta on 2004. aastast Reformierakonna liige. Aastal 2016. asutas ta Eestisse koos Martin Kukk ja Gerrit Mäesalu ning Põhjamaade juhtiva nõustamisagentuuriga Miltton Group valitsus- ja korporatiivsuhete agentuuri Miltton Nordics. 2018. aastal ühinesid Miltton Nordics ja Kristi Liiva asutatud Kommunikatsioonibüroo JLP ning loodi rahvusvahelise ambitsiooniga strateegilise kommunikatsiooni ettevõte Miltton New Nordics. Annika Arras jätkas ühendettevõtte tegevjuhina ja on selles rollis ka aastal 2024. Miltton on Soomes 2001. aastal asutatud kommunikatsiooniettevõtete grupp, mis on aja jooksul kommunikatsiooninõustamise alalt laienenud valitsussuhetesse, inimeste arendamise ja koolitamise, muutuste juhtimise, investorsuhete, reklaami ning rahvusvaheliste suhete nõustamise valdkonda. Miltton Grupi asutaja on Mathias Järnström ja nõukogu esimees endine Nokia ja Shelli juht Jorma Ollila. Annika Arras on nõustanud poliitilises kommunikatsioonis ja valimiskampaaniate strateegiates mitmeid poliitikuid teistes Euroopa ja Lähis-Ida riikides. Annika Arras on tegutsenud ka toitlustusäris, talle on kuulunud Tallinnas restoran Kuldmokk (Annika Arras müüs restorani uuele omanikule aastal 2019. Kuldmokk OÜ lõpetas tegevuse 2021. aastal). 2015. aastal asutas ta koos Friedrich Naumanni Fondi ja Euroopa Demokraatide ja Liberaalide Liit rahvusvahelise akadeemia European Women's Academy of Political Leadership and Campaigning, mis aastal 2020 nimetati ümber The Alliance of Her Annika Arras on olnud koolitajaks ja mentoriks paljudele naispoliitikutele üle Euroopa. Alates aastas 2021. on Annika Arras osalenud poliitikavaatlejana KUKU raadio päevakajalises poliitikasaates Poliitikaguru Poliitikavaatlejana on ta kommenteerinud nii 2023. aasta parlamendivalimisi Eestis, kui ka hilisemaid sündmusi Eesti poliitikas , aga ka 2024. aasta presidendivalimisi Soomes. Annika Arras on mittetulundusühingu Vastutustundliku Ettevõtluse Foorum juhatuse liige ja Ameerika Kaubanduskoda Eestis juhatuse liige ja Vabaühenduste Liit nõukogu liige. "Reformikad korduvalt võiduni viinud kampaaniameister: ma ei usu EKRE võitu, aga esikoht võib ka üsna piiri peal olla". Eesti Ekspress. Vaadatud 11. veebruaril 2024. "Annika Arras | EBS". ebs.ee. Vaadatud 11. veebruaril 2024. Annika Arrase tutvustus Liberalismi Akadeemia kodulehel. Vaadatud 23.09.2023 Annika Arras. Haridus. Suhtlusvõrgustikus Linkedin. Vaadatud 23.09.2023 Annika Arras. Erakonna liikme otsing Äriregister. Vaadatud 23.09.2023 Elmat, Kristiin (11. november 2016). "Täna avatakse valitsus- ja korporatiivsuhete agentuur Miltton Nordics". Miltton. Vaadatud 11. veebruaril 2024. ERR (6. detsember 2018). "Miltton Grupp ostis kommunikatsioonibüroo JLP – siht on "Uus Põhjala"". ERR. Vaadatud 11. veebruaril 2024. "Miltton Group veebileht". Vaadatud 11.02.2024. Annika Arrase tutvustus Liberalismi Akadeemia kodulehel. Vaadatud 23.09.2023. Kuldmokk OÜ Äriregister. Vaadatud 23.09.2023 "European Women's Academy for Political Leadership and Campaigning 2018". www.freiheit.org (inglise). 4. juuni 2018. Vaadatud 11. veebruaril 2024. ERR (6. märts 2023). "Arras: Reformierakonna edu tagas keskendumine julgeolekule". ERR. Vaadatud 11. veebruaril 2024. Pere, Brent (17. november 2023). "Nädala intervjuu. Annika Arras: Isamaa reitingu taga pole töö, vaid soodsate asjade kokkulangevus". Edasi - Innustav ja hariv ajakiri. Vaadatud 11. veebruaril 2024. ERR, Annika Arras, fennofiil, poliitilise kommunikatsiooni ekspert | (19. jaanuar 2024). "Annika Arras: eestlane vaatab, kuidas soomlane valib presidenti". ERR. Vaadatud 11. veebruaril 2024.